Увесь мінулы тыдзень у сценах нашай alma mater панавала асаблівая атмасфера – напружанай інтэлектуальнай дзейнасці, спаборніцтва, педагагічнай творчасці, навуковага пошуку. Праўда, гэтыя складнікі прысутнічаюць і ў паўсядзённым жыцці танкаўцаў, але падчас Дэкады студэнцкай навукі ў БДПУ іх канцэнтрацыя, здаецца, дасягнула максімальнах паказчыкаў. Студэнты, школьнікі, магістранты, аспіранты дэманстравалі не толькі веды і ўменні, але і нестандартныя падыходы да вырашэння пастаўленых задач, здабыткі педагагічнай творчасці, вынікі ўласных даследаванняў. А завяршылася плённая, насычаная, разнастайная па формах і метадах правядзення мерапрыемстваў Дэкада 29 красавіка ўрачыстым падвядзеннем вынікаў і ўзнагароджаннем пераможцаў.